ས་གནས་གཞུང་གི་ ཐོབ་ཐངས་སྒྲིག་གཞི་ བསྟར་སྤྱོད་ཀྱི་དོན་ལུ་ གྲ་སྒྲིག་ཡོདཔ། – ཀུན་གསལ། – རྒྱལ་ཡོངས་ཉིན་བསྟར་གསར་ཤོག།
Wednesday , November 30 2022
ཀུན་གསལ། – རྒྱལ་ཡོངས་ཉིན་བསྟར་གསར་ཤོག།
གདོང་ཤོག།
གནས་ཚུལ།
རྩོམ་སྒྲིག།
རྒྱས་བཤད།
བསམ་འཆར།
རྩེད་རིགས།
ལམ་སྲོལ།
གསར་ཤོག་དང་དུས།
གྲོས་གནས།
བརྙན་ཐག།
ས་གནས་གཞུང་གི་ ཐོབ་ཐངས་སྒྲིག་གཞི་ བསྟར་སྤྱོད་ཀྱི་དོན་ལུ་ གྲ་སྒྲིག་ཡོདཔ།
admin June 18, 2017 གནས་ཚུལ་དང་པ།, གནས་ཚུལ། Leave a comment 1,243 Views
༉ ས་གནས་གཞུང་གི་ ཐོབ་ཐངས་སྒྲིག་གཞི་བསྟར་སྤྱོད་དོན་ལུ་ གྲ་སྒྲིག་འབད་ཚར་ཏེ་ཡོདཔ་ལས་ འཕྲལ་མགྱོགས་ར་ ལག་ལེན་འཐབ་ནི་ཨིན་པས།
དེ་ཡང་ ཁ་ཙ་ རྒྱལ་ཡོངས་ཚོགས་འདུ་ནང་ པདྨ་དགའ་ཚལ་ན་ནོང་-ཤུ་མར་གྱི་འཐུས་མི་ བདེ་ཆེན་བཟང་མོ་གིས་ ས་གནས་གཞུང་གི་ འཐུས་མི་ཚུ་གི་ ཐོབ་ཐངས་བཅའ་ཡིག་དེ་ ཆ་འཇོག་གྲུབ་སྟེ་ ལོ་༢ སོང་ཡོདཔ་མ་ཚད་ ད་རེས་ཀྱི་ཚོགས་ཐེངས་ནང་ཡང་ ས་གནས་གཞུང་གི་ དངུལ་ཕོགས་ཀྱི་ ཐོབ་ཐངས་གཞན་ཚུ་ བསྐྱར་ཞིབ་གནང་ནི་དེ་གིས་ སྒྲིག་གཞི་ནམ་གྲ་སྒྲིག་འགྱོ་འོང་ག་ཟེར་བའི་ལན་ལུ་ ནང་སྲིད་བློན་པོ་ ཟླ་བ་རྒྱལ་མཚན་གྱིས་ སྒྲིག་གཞི་གྲ་སྒྲིག་ཡོད་ཟེར་ཞུ་ཡི།
ཐོབ་ཐངས་སྒྲིག་གཞི་ནང་ དངུལ་གྱི་ལམ་ལུགས་དང་ ཐོབ་ཚད་ཡོད་མི་ལུ་བརྟེན་ སྒྲིག་གཞི་གཞན་དང་ མ་འདྲཝ་སྦེ་ཡོདཔ་ལས་ ལྷན་ཁག་དང་ ལྷན་རྒྱས་གཞུང་ཚོགས་ཀྱི་ཧོངས་ལས་ དེ་འཕྲོ་ལས་ ཐག་བཅད་མི་ཚུགས་ཟེར་ ནང་སྲིད་བློན་པོ་གིས་ ཞུ་ཡི།
སྒྲིག་གཞི་དེ་ཡང་ འབྲེལ་ཡོད་ལྷན་ཁག་ཚུ་དང་གཅིག་ཁར་ བསྟུན་གྲོས་འབད་ཐོག་ལས་ འཐུས་མི་ཚུ་གི་ ཐོབ་ཐངས་རིམ་པ་ཚུ་ཡང་ བཅའ་ཡིག་དང་འཁྲིལ་ ཧེ་མ་ལས་ར་ ཁ་གསལ་བཀོད་དེ་ བཟོ་ཡོད་ཟེར་ཨིནམ་ད་ ནང་སྲིད་བློན་པོ་གིས་འབད་བ་ཅིན་ རྩ་ཁྲིམས་ཆེན་མོའི་ དགོངས་དོན་དང་འཁྲིལཝ་ད་ དངུལ་ཕོགས་དང་ འཐུས་ག་ཅི་ར་ཨིན་རུང་ དངུལ་ཕོགས་ལྷན་ཚོགས་བརྒྱུད་དེ་ གསུང་གྲོས་གནང་ཞིནམ་ལས་རྐྱངམ་གཅིག་ རྒྱལ་ཡོངས་ཚོགས་འདུ་ནང་ལས་ ཆ་འཇོག་འགྲུབ་དགོ་ཟེར་ཨིན་པས།
འཐུས་མི་བདེ་ཆེན་བཟང་མོ་གིས་ འཕྲལ་ཁམས་ཅིག་ཁར་ ས་གནས་གཞུང་གི་ ངལ་གསོའི་འཐུས་ཀྱི་སྐོར་ལས་ བཅའ་ཡིག་ གསུང་གྲོས་གནངམ་ད་ འཐུས་དེ་ བཅའ་ཁྲིམས་ནང་མ་གཏོགས་ སྒྲིག་གཞིའི་ནང་ ཚུད་དེ་མེད་མི་ལུ་བརྟེན་ སྟབས་མ་བདེཝ་བྱུང་ཡོདཔ་ལས་ སྒྲིག་གཞི་དེ་ ནམ་བསྐྱར་ཞིབ་འབད་ཚར་ནི་ཨིན་ན་དང་ བསྟར་སྤྱོད་ནམ་ལས་ འགོ་བཙུགས་ཚུགས་ནི་ཨིན་ན་ཟེར་ ཞུ་ཡི།
ནང་སྲིད་བློན་པོ་གིས་ སྒྲིག་གཞི་དེ་ གྲ་སྒྲིག་ཡོདཔ་ལས་ འཕྲལ་མགྱོགས་ར་ བསྟར་སྤྱོད་འབད་ནི་ཨིན་རུང་ ད་རེས་ ཆ་འཇོག་གྲུབ་མ་ཚུགས་མི་དེ་ དངུལ་ཕོགས་ལྷན་ཚོགས་ལུ་བརྟེན་ཨིན་ཟེར་ཞུ་ཡི།
གཞལམ་སྒང་པཱན་སྦང་གི་འཐུས་མི་ རྡོ་རྗེ་དབང་འདུས་ཀྱིས་ ཞུ་མིའི་ནང་ ས་གནས་གཞུང་གི་ ཐོབ་ཐངས་བཅའ་ཁྲིམས་དེ་ འདས་པའི་གཞུང་གིས་ ཟིན་བྲིས་བཀོད་དེ་ཡོད་རུང་ ད་རེས་ གཞུང་གིས་ ངོས་ལེན་མགྱོགས་དྲགས་ འབད་མ་བཏུབ་ལས་ ལྡོག་ཕྱོགས་ཁ་ཐུག་ལས་ ནན་བསྐྱར་དུ་ སླབ་མི་ལུ་བརྟེན་ བཙུགས་ནུག་ཟེར་ཨིན་པས།
ཁོ་གིས་ བཅའ་ཁྲིམས་དེ་ ལོ་༢ ལང་ཡོད་རུང་ སྒྲིག་གཞི་དེ་ གྲ་སྒྲིག་བཟོ་མ་ཚུགས་པས་ཟེར་ ཞུ་བའི་ཁར་ མ་གཞི་ སྒྲིག་གཞི་དེ་ ཧེ་མའི་ས་གནས་གཞུང་གི་ འགོ་དཔོན་ཚུ་ དགོངས་ཞུ་མ་འབད་བའི་ཧེ་མར་ བསྟར་སྤྱོད་ཐོག་ཁེ་ཕན་ཐོབ་དགོ་པའི་ ཞུ་བ་ཕུལ་རུང་ དེ་སྦེ་ར་ ལུགས་ནུག་ཟེར་ཞུ་ཡི།
ཕྱི་འབྲེལ་བློན་པོ་ དམ་ཆོས་རྡོ་རྗེ་གིས་ ཞུ་མིའི་ནང་ ས་གནས་གཞུང་གི་ ཐོབ་ཐངས་བཅའ་ཁྲིམས་དེ་ སྤྱི་ལོ་༢༠༡༥ ལུ་ ཆ་འཇོག་གྲུབ་ཡོདཔ་བཞིན་དུ་ བཅའ་ཁྲིམས་ནང་ ངལ་གསོའི་ཐོབ་ཐངས་ མ་འདྲཝ་ཁག་༥ བཀོད་དེ་ཡོད་ཟེར་ཨིན་པས།
མ་གཞི་ བཅའ་ཁྲིམས་ནང་ ངལ་གསོའི་འཐུས་དེ་ ཐོབ་སྦེ་འཁོད་ཡོད་རུང་ བཅའ་ཁྲིམས་ཆ་འཇོག་གྲུབ་པའི་ ཉིནམ་ལས་ ས་གནས་གཞུང་གི་ འགོ་དཔོན་ཚུ་གིས་ འཐུས་ཐོབ་དགོཔ་སྦེ་ འཁོད་དེ་མེད་ཟེར་ཞུ་ཡི།
བཅའ་ཡིག་དེ་ རྒྱལ་ཡོངས་ཚོགས་འདུ་ནང་ལས་ ཆ་འཇོག་གྲུབ་པའི་ཤུལ་ལུ་ རྒྱལ་ཡོངས་ཚོགས་སྡེའི་ནང་ གཏང་དགོཔ་མ་ཚད་ སྤྱི་ཚོགས་ལྷན་བཞུགས་ནང་ གསུང་གྲོས་གནང་ཞིནམ་ལས་ མི་དབང་མངའ་བདག་རིན་པོ་ཆེ་མཆོག་གིས་ ངོས་ལེན་མཛད་པའི་ཤུལ་ལས་ ཚོགས་དཔོན་གྱི་ མཚན་རྟགས་ཚུ་བཀོད་དེ་ ལྷན་ཁག་ལུ་ བཏང་བའི་བསྒང་ལས་ དུས་ཡུན་ལེ་ཤ་ འགོརཝ་མས་ཟེར་ཞུ་ཡི།
དེ་མ་ཚད་ ལྷན་ཁག་ནང་ ལྷོད་པའི་ཤུལ་ལས་ དེ་འཕྲོ་ལས་ ལག་ལེན་འཐབ་ནི་མེན་པར་ འབྲེལ་ཡོད་ལས་སྡེ་ དངུལ་རྩིས་ལྷན་ཁག་དང་ ས་གནས་གཞུང་ཚུ་དང་གཅིག་ཁར་ གྲོས་བསྟུན་འབད་དགོ་པས་ཟེར་ ཕྱི་འབྲེལ་བློན་པོ་གིས་ ཞུ་ཡི།
ས་གནས་གཞུང་གི་ ཐོབ་ཐངས་ཚུ་ བསྐྱར་ཞིབ་འབད་དགོཔ་ཐོན་ཡོདཔ་ལས་ ད་རུང་ གཞུང་གི་ཁ་ཐུག་ལས་ དངུལ་ཕོགས་ལྷན་ཚོགས་ཅིག་ གཞི་བཙུགས་འབད་ཡོདཔ་ད་ ས་གནས་གཞུང་གི་ ཐོབ་ཐངས་ཨིན་མི་ལུ་བརྟེན་ སྙན་ཞུ་ཚུ་ ག་བཟུམ་འཐོན་འོང་ག་དང་ བསྒྱུར་བཅོས་ག་བཟུམ་རྐྱབ་འོང་ག་ གཞུང་ལུ་ ཤེས་རྟོགས་མེདཔ་ལས་ ལྷན་ཚོགས་ཀྱི་ སྙན་ཞུ་མ་ལྷོད་ཚུན་ ལག་ལེན་འཐབ་མི་ཚུགས་པས་ཟེར་ བློན་པོ་དམ་ཆོས་རྡོ་རྗེ་གིས་ ཞུ་ཡོད་པའི་གནས་ཚུལ།
ཨོ་རྒྱན་རྡོ་རྗེ།
About admin
Previous ཁྲིམས་སྡེའི་དྲང་དཔོན་དང་ རྩོད་དྲུང་ཚུ་ལུ་ འཁྲུན་ཆོད་འབྲི་ཐངས་ཀྱི་ སྦྱོང་བརྡར་བྱིན་དོ་ཡོདཔ།
Next ཨོ་རྒྱན་དགའ་ཚལ་གླིང་ལྷ་ཁང་གི་ ཆགས་རབས་མདོར་བསྡུས།
Related Articles
རྒྱལ་ཡོངས་ཚོགས་སྡེ་གིས་ བརྒྱུད་འབྲེལ་གྱི་འཐུས་ རང་འཇགས་བཞག་ནི་ལུ་ ངོས་ལེན་འབད་ཡོདཔ།
November 30, 2022
ཝ་མཁར་གཡུས་ཚན་ནང་ འཐུང་ཆུའི་དཀའ་ངལ་བསལ་ཡོདཔ།
November 30, 2022
རྒྱལ་ཡོངས་དགའ་སྐྱིད་དཔལ་འཛོམས་ཀྱི་ ཀ་ཆེན་བཞི་དང་མཐུནམ་སྦེ་ འཆར་གཞི་བརྩམ་ཐངས་ཀྱི་ སྦྱོང་བརྡར་བྱིན་ཡོདཔ།
November 30, 2022
Check Also
མགར་ས་ཁྲོམ་ ཡར་རྒྱས་བཏང་ཐབས་ལུ་ གཙོ་རིམ་སྒྲིག་ཡོདཔ།
༉ ད་ལྟོ་ཚུན་ མགར་ས་རྫོང་ཁག་ནང་ ཁྲོམ་རྒྱ་ཆེཝ་ཅིག་མེད་ནི་དེ་གིས་ གནས་སྐོར་འོང་མི་དང་ ཚ་ཆུའི་དོན་ལུ་ འོང་མི་ཚུ་ལུ་ དཀའ་ངལ་འབྱུང་མི་དེ་ སེལ་ཐབས་ལུ་ ཁྲོམ་ཡར་རྒྱས་བཏང་དགོཔ་འོས་ལྡན་དང་བསྟུན་ གཞུང་གིས་ འཆར་གཞིའི་ནང་ གཙོ་རིམ་སྒྲིག་ཡོདཔ་ཨིན་པས། དེ་ཡང་ ཁ་ཙ་ …
Leave a Reply Cancel reply
Your email address will not be published. Required fields are marked *
Comment
Name *
Email *
Website
Save my name, email, and website in this browser for the next time I comment.
ཀོ་རོ་ན་བའེ་རཱསི་༼COVID-19༽ ཐོབ་མི་༢,༥༩༦ ལུ་ཡར་སེང་།
༉ རྒྱལ་ཁབ་ནང་ ནད་ཡམས་ཀོ་བིཌ་-༡༩ ཐོབ་མི་གསརཔ་མ་ཐོན་པར་ བདུན་ཕྲག་དག་པ་ཅིག་ ཡར་སོཔ་ཨིན་པས།
ད་ལྟོ་ ཀོ་བིཌ་-༡༩ ཐོབ་མིའི་ གྱངས་ཁ་༢,༥༩༦ ༼ཕོ་༡,༥༩༢ མོ་༡,༠༠༤༽ལུ་ར་ ཚད་འཛིན་འབད་ཚུགས་ཏེ་ཡོདཔ་ད་ ནདཔ་དེ་ཚུ་གི་གྲས་ལས་༢,༥༨༥ ༼ཕོ་༡,༥༨༥ མོ་༡,༠༠༠༽ དྲག་ཡོདཔ་བཞིན་དུ་ ད་ཚུན་གྱི་བར་ན་ ནད་ཡམས་ལུ་བརྟེན་ ཕོ་སྐྱེས་༢ དང་ ཨམ་སྲུ་༡ ལུ་ ཤི་རྐྱེན་བྱུང་ནུག།
ད་ལྟོ་ རྐྱང་གནས་ཟུར་བཞག་ནད་ཁང་ནང་ ནདཔ་༨ མ་གཏོགས་མེད་མི་དེ་ཡང་ ཕོ་༥ དང་ མོ་༣ ཨིན་པའི་གནས་ཚུལ།
གཟའ་སྐར་འཕྲོད་སྦྱོར་བཟང་ངན།
ལྕགས་གླང་ཟླ་༨ པའི་ཚེས་༡༥ སྤྱི་ལོ་༢༠༢༡ ཟླ་༩ པའི་ཚེས་༢༠ ལུ།
རེས་གཟའ་མིག་དམར། སྐར་མ་མོན་དྲུ། ཉིནམ་ལྕགས་ཁྱི། རྟེན་འབྲེལ་སྐྱེ་བ། འཕྲོད་སྦྱོར་ས་མེ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ ལོ་བསྟར་དུས་ཀྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ ཡིག་ཚང་རྩིས་སྤྲོད་ལེན་འབད་ནི་ གཉེན་རྐྱབ་ནི་དང་ རྟེན་འབྲེལ་བརྩི་ནི་ ཁྱིམ་གསར་ནང་འཛུལ་ནི་ ཚོང་ལཱ་གསརཔ་འགོ་བཙུགས་ནི་ དམག་དཔོན་གསརཔ་བསྐོས་ནི་དང་ དམག་སྦྱོང་འགོ་བཙུགས་ནི་ ས་ཐག་རིང་སར་འགྲོ་འགྲུལ་འབད་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་སྔ་མ་ སྤྱི་ལོ་༢༠༢༡ ཟླ་༩ པའི་ཚེས་༢༢ ལུ།
རེས་གཟའ་ཕུར་བུ། སྐར་མ་ཁྲུམས་སྨད། ཉིནམ་ཤིང་བྱི། རྟེན་འབྲེལ་སྲིད་པ། འཕྲོད་སྦྱོར་ཆུ་རླུང་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ དུས་རྒྱུན་གྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་ཤུལ་མ་ སྤྱི་ལོ་༢༠༢༡ ཟླ་༩ པའི་ཚེས་༢༣ལུ།
རེས་གཟའ་པ་སངས། སྐར་མ་ནམ་གྲུ། ཉིནམ་མེ་གླང་། རྟེན་འབྲེལ་ཚོར་བ། འཕྲོད་སྦྱོར་ས་ཆུ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་བཟངམ་ལས་ ལྷ་སྲུང་གསོལ་ནི་དང་ ཕྱྭ་འགུགས་རྐྱབ་ནི་ གོ་གནས་གསརཔ་བསྐོས་ནི་དང་ ཡིག་ཚང་རྩིས་སྤྲོད་ལེན་འབད་ནི་ རིག་གནས་ཡིག་རྩིས་ལྷབ་ནི་ སྡོད་གནས་སྤོ་ནི་ ཚོང་ལཱ་གསརཔ་འགོ་བཙུགས་ནི་ ཁྱིམ་གསར་ནང་འཛུལ་ནི་ གོང་མའི་ཞབས་སར་བཅར་ནི་ ལེགས་པའི་བསྟུན་གྲོས་འབད་ནི་ ཀླུ་ཐེབས་ཡོད་པས། ཀླུ་བསངས་དང་ ཀླུ་ཆོག་ཀླུ་གཏོར་བཏང་ནི་ ཀླུའི་བུམ་གཏེར་བཙུགས་ནི་ ཞིང་ཁར་སོན་བཏབ་ནི་ཚུ་ ལེགས་ཤོམ་ཡོད།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།
འཕྲལ་གྱི་འགྲེམ་སྐྱེལ།
རྒྱལ་ཡོངས་ཚོགས་སྡེ་གིས་ བརྒྱུད་འབྲེལ་གྱི་འཐུས་ རང་འཇགས་བཞག་ནི་ལུ་ ངོས་ལེན་འབད་ཡོདཔ།
ཝ་མཁར་གཡུས་ཚན་ནང་ འཐུང་ཆུའི་དཀའ་ངལ་བསལ་ཡོདཔ།
རྒྱལ་ཡོངས་དགའ་སྐྱིད་དཔལ་འཛོམས་ཀྱི་ ཀ་ཆེན་བཞི་དང་མཐུནམ་སྦེ་ འཆར་གཞི་བརྩམ་ཐངས་ཀྱི་ སྦྱོང་བརྡར་བྱིན་ཡོདཔ།